als_Latn dik_Latn ron_Latn
Një politikan i lartë në Poloni ka paraqitur dorëheqje nga posti i tij partiak, pas raporteve se ka brohoritur “Hail Hitler” ndaj një oficeri doganor gjerman në aeroportin e Frankfurtit. Politikani Jacek Protasiewicz, anëtar i partisë udhëheqëse në qeveri, Platforma Qytetare, dje ka kërkuar falje dhe është tërhequr nga posti i shefit të grupit parlamentar të kësaj partie në Parlamentin Europian. Ai tha se ishte i dehur, pasi i kishte pirë dy shishe me verë gjatë fluturimit prej Varshavës për në Frankfurt, javën e kaluar dhe ishte fjalosur me një oficer doganor gjerman. Ky incident i ka shkaktuar probleme Kryeministrit të Polonisë, Donald Tusk, i cili është angazhuar për krijimin e lidhjeve të afërta me Gjermaninë. Përkundër incidentit, për të cilin fillimisht Jacek Protasiewicz e kishte mbrojtur sjelljen e tij, duke thënë se ishte provokuar nga doganieri, vazhdon të jetë anëtar i Parlamentit Europian.
Shtëpia Kuriozitete Poloni: Politikani dha dorëheqjen për përshëndetje hitleriane
als_Latn als_Latn